קיץ 2018 תהיה עונה של חופש. שיער חופשי, סתור, פרוע, תלתלים טבעיים, נפח… קיץ 2018 מחזירה את השיער לטבע (לכאורה).
אספנו עבורכם כמה מהטרנדים הבולטים באופנת קיץ 2018, שיער שלא דורש יותר מדי התעסקות איתו, שאינו מגביל ומצמיד אותך לפן הלוהט, שיער של קיץ טבעי ומשוחרר.
למרות שהחלקות שיער הן עדיין המלכות הבלתי מעורערות של מראות השיער הישראלי, אנו יכולים לראות שוב את התלתלים הטבעיים תופסים מקום של כבוד במראות השיער הקיץ.
במקום להחליק את התלתלים הקופצניים, הקיץ משתמשים בחומרי לחות והזנה לשיער ומשחררים את התלתלים לחופשי.
התלתלים מופיעים בכל אורכי השיער, בשיער ארוך, באורכי ביניים ובשיער קצר.
איך מטפלים בשיער מתולתל?
אנו חוזרים לראות שיער בעל נפח משמעותי, לא שיער שטוח וישר אלא מראות שיער נפוחים הנעזרים לעיתים קרובות בתוספות שיער למילוי ועיבוי השיער.
ייבוש השיער תוך כדי הפיכת הראש כלפי מטה ושימוש בספריי יעניקו מראה נפוח ומלא לשיער, ואם זה לא מספיק תוספות השיער הן הדרך הנכונה להעניק נפח לשיער בכל אורך.
המראה הטבעי המושג על ידי שימוש בספריי מלח, מראה של שיער שנראה כאילו הרגע חזרת מבילוי על שפת הים – הוא ה’אין’ של קיץ 2018.
הדרך לאסוף את השיער הקיץ היא בגולגול או גולגולים. סידור נוח לשיער בקיץ הלח והחם, שמאפשר שימוש באביזרי אופנה לשיער, מטפחות קשורות סביב השיער, גומיות בד גדולות שעושות קאמבק הקיץ, סיכות צבעוניות ותוספות שיער צבעוניות עם קליפס שמשולבות בשיער ובגולגול, נוסח נטע ברזילי.
גם בתסרוקות כלה וערב נראה גולגולים מעוצבים כחלק ממראה השיער לערב החגיגי.
למרות כל האמור מעלה מעצבי השיער בישראל מעידים כי הנשים הישראליות עדיין לא מוותרות על החלק.
החלקות שיער מבוקשות מאוד בכל המספרות והלקוחות יודעות כי שיער שעבר החלקה, שמתייבש מעצמו במראה ישר, בריא ומבריק הוא הפתרון הנוח ביותר לקיץ הישראלי הלוהט והמיוזע.
שיער חלש עם גוונים, אומברה, בליאז’, גווני שיער פנטסטיים משולבים בתוך גון השיער הטבעי – ממשיכים להוות חלק ניכר מהעבודה של מעצבי השיער בישראל.